L 34410 Jurnalul Oficial al Uniunii Europene 29.11.2014 REGULAMENTUL DE PUNERE ÎN APLICARE (UE) NR. 1271/2014 AL COMISIEI din 28 noiembrie 2014 de autorizare a creşterii limitelor de îmbogățire a vinului produs din strugurii recoltați în 2014 din anumite soiuri de struguri de vin în anumite regiuni vitivinicole sau într-o parte a acestora COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (!), în special articolul 91, întrucât: (1) Punctul A.3 din partea I a anexei VIII la Regulamentul (UE) nr. 1308/2013 prevede că statele membre pot solicita majorarea cu până la 0,5 % a limitelor de creștere a tăriei alcoolice în volum (îmbogățire) a vinului în anii în care condițiile climatice au fost deosebit de nefavorabile. (2) Belgia, Bulgaria, Republica Cehă, Germania, Franța, Croaţia, Italia, Ungaria, Austria, România, Slovenia şi Slovacia au solicitat astfel de creşteri ale limitelor de îmbogățire a vinului produs din strugurii recoltați în anul 2014, deoa- rece condițiile climatice din timpul perioadei de vegetație au fost deosebit de nefavorabile. O asemenea cerere a fost făcută de către Bulgaria, Republica Cehă, Croaţia, Ungaria, Austria, România, Slovenia şi Slovacia pentru toate regiunile producătoare de vin de pe teritoriul lor. Belgia a efectuat cererea pentru una dintre regiuni, Germania pentru unele regiuni şi pentru părți din regiunile Mosel și Saale-Unstrut, Franța pentru anumite comune din cadrul departamentelor Aude şi Herault și Italia pentru anumite regiuni din nordul şi din centrul său şi pentru un teritoriu DOP din regiunile Umbria şi Lazio. Belgia, Franța și Italia au cerut creşterea limitelor de îmbogățire pentru tot vinul produs din soiurile de struguri cultivate în regiunile care au avut parte de condiţii climatice deosebit de nefavorabile. Germania a solicitat creşterea îmbogățirii vinurilor doar pentru vinurile produse din soiuri specifice de struguri de vin afectate în regiunile Baden, Wirttemberg şi Mecklenburger Landwein și în partea în cauză din regiunea Saale-Unstrut. (3) Ca urmare a condițiilor climatice deosebit de nefavorabile din cursul anului 2014, limitele de creştere a tăriei alcoolice naturale prevăzute la punctul A.2 din partea I a anexei VIII la Regulamentul (UE) nr. 1308/2013 nu permit producerea unui vin cu tărie alcoolică totală adecvată din toate sau din anumite soiuri de struguri de vin în anumite regiuni vitivinicole sau într-o parte a acestora pentru care există, în mod normal, o cerere pe piață. (4) Având în vedere scopul părții I a anexei VIII la Regulamentul (UE) nr. 1308/2013, și anume să descurajeze și să limiteze îmbogățirea vinului, și dată fiind natura excepțională a derogării de la punctul A.3 din respectiva parte, autorizațiile de majorare a limitelor de îmbogățire a vinului ar trebui acordate numai pentru regiuni vitivinicole sau părţi ale acestora şi pentru soiurile de struguri care au fost afectate de condiții climatice deosebit de nefavora- bile. Aşadar, în Belgia, autorizația ar trebui acordată doar regiunii Wallonia, care a fost afectată de astfel de condiții climatice. În Germania, autorizația ar trebui acordată doar pentru vinul produs din soiurile de struguri Blauer Spătburgunder, Schwarzriesling, Blauer Gutedel, WeiBer Gutedel și Blauer Trollinger afectate de astfel de condiții climatice nefavorabile în regiunea Baden; pentru vinul produs din toate soiurile de struguri de vin roşu afectate de astfel de condiții climatice nefavorabile în regiunile Hessische BergstraBe şi Rheingau; din toate soiurile de struguri de vin roșu și din soiurile de struguri de vin alb Bacchus, Blauer Silvaner, Cabernet Blanc, Griner Silvaner, Johanniter, Miiller-Thurgau, Rulânder, Sauvignon Blanc, Scheurebe, Weifer Elbling, WeiBer Gutedel, WeiBer Riesling şi WeiBer Burgunder care au fost afectate de astfel de condiții climatice nefavorabile într-o parte a regiunii Saale-Unstrut; din soiul de struguri de vin Blauer Trollinger care a fost afectat de astfel de condiții clima- tice nefavorabile în regiunea Wirttemberg; din soiurile de struguri de vin Phoenix, Miller-Thurgau, Elbling şi Regent care au fost afectate de astfel de condiții climatice nefavorabile în regiunea Mecklenburger Landwein; şi din toate celelalte soiuri de struguri de vin în regiunile Ahr, Mittelrhein, Nahe, Pfalz şi Rheinhessen şi într-o parte a regiunii Mosel care au avut parte de astfel de condiții climatice nefavorabile. În Franța, autorizaţia ar trebui acor- dată numai pentru un număr limitat de comune din departamentul Aude şi Herault care au fost afectate de astfel de condiții climatice. În ltalia, autorizația ar trebui acordată doar regiunilor Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo şi Puglia și zonei denumirii de origine protejate „Orvieto” din regiunile Umbria şi Lazio, care au avut parte de astfel de condiții climatice. () JOL347,20.12.2013,p. 671.